اما استون

امیلی جین  "اِما" استون (بزائه‌ی ۶ نوامبر ۱۹۸۸) اتا آمریکایی بازیگر هسته. وه دِ بار اوسکار جایزه، دِ کَش بفتا و دِ بار هم گولدن گولوب جایزه ره بیته. سال ۲۰۱۷ گدر، وه ویشترین حقوق ره بازیگرِ زنان میون گیته و ونه نوم ره تایم ۱۰۰ دله بی‌یشت بینه.

وه اتا آریزونایِ شهرستون دله دنیا بمو و همونجه گت بیّه. وه شه اولین اجرا ره اتا تیاتر دله سال ۲۰۰۰ انجام هدا. وه نوجوونی گدر شه کوچ ره بَورده لوس آنجلس و نیو پاتریج فامیلی (۲۰۰۴) سریال دله کا بکرده و چنتا پچیک-پچیک نقش سر هم بازی هاکرده و این صوه بورده چنتا خار و شناسا فیلم که نوجوون‌های رجه دله ساتنه ره نقش بیته که وشون دله سوپربد (۲۰۰۷), زامبی لند (۲۰۰۹) و ایزی ای (۲۰۱۰) خوب فروش هاکردنه؛ ایزی اِی دله اولین‌بار وسّه اِما استون نقش اول ره گیته. اینتی ونه شهرت دپیته و وه ره کریزی، استوپد، لاو (۲۰۱۱) کمدی دله و همون سال د هلپ (۲۰۱۱) درام دله نقش هدانه و سال ۲۰۱۲ اتا کومیک‌بوکی نقش ره امیزینگ اسپایدرمن و ونه دومین قسمت دله بازی هاکرده.

وه دِ بار بتترین زنانِ نقش مکمل جایزه وسّه اوسکار دله کاندید بیّه که اتا بردمن (۲۰۱۴) و اتی دیر فیوریت (۲۰۱۸) فیلم وسّه بینه ولی هچکمین جایزه ره نیته. وه بتترین زنانِ نقش اصلی ره هم دِ کَش کاندید بی‌یه که اتا لالالند (۲۰۱۶) و اتا پور سینگز (۲۰۲۳) فیلم وسّه بی‌یه و این دِتا جایزه ره بهیته. وه مانیاک (۲۰۱۸) و کورس (۲۰۲۳) ِتل کمدی که مینی‌سریال بی‌یه، دله هم بازی هاکرده و کروئلا (۲۰۲۱) فیلم دله هم اصلی نقش ره داشته.

 یادداشت 

 منابع 

رج:امریکا بازیگرون
رج:اوسکار بیته بازیگرون
رج:گولدن گولوب بیته بازیگرون
رج:زننه آدمون